b'\n_START_ARTICLE_\nFollafoss kraftverk\n_START_SECTION_\nTekniske spesifikasjoner\n_START_PARAGRAPH_\nKraftverket utnytter et fall i Follaelva fra Follavatn til havniv\xc3\xa5 i Beitstadfjorden. Follavatn er oppdemmet og reguleres mellom 183 og 174 moh. Deler av vannet i Brattreitelva overf\xc3\xb8res ogs\xc3\xa5 til Follavatnet. Str\xc3\xb8msetervatnet brukes ogs\xc3\xa5 som magasin for verket, og det kan reguleres mellom 255 og 248 moh. _NEWLINE_Kraftverket har installert en francisturbin med ytelse p\xc3\xa5 48 MW. Midlere \xc3\xa5rsproduksjon er p\xc3\xa5 193 GWh._NEWLINE_Fra inntakstunnelen tas det ut vann til vannforsyning for Follafoss.\n_START_SECTION_\nHistorie\n_START_PARAGRAPH_\nDen gamle Follafoss kraftstasjonen ligger i Follafoss sentrum.  F\xc3\xb8rste byggetrinn  sto ferdig i 1923, det andre i 1933 og siste byggetrinn i 1940. Kraftstasjonsbygningen ligger i dagen, og er et monumentalt og vakkert bygg.  _NEWLINE_Det gamle kraftverket hadde 26 MW installert effekt p\xc3\xa5 fire francisturbiner, og en midlere \xc3\xa5rsproduksjon p\xc3\xa5 140 GWh._NEWLINE_Kraftverket gjennomgikk en total renovering og utvidelse med ferdigstillelse i 2005.  _NEWLINE_Den nye kraftstasjonen er innsprengt i fjellet, men den gamle bygningen benyttes fortsatt til kontrollanlegg.'